Document ID: 32008D0882

РЕШЕНИЕ НА КОМИСИЯТА
от 21 ноември 2008 година
за изменение на Решение 2003/63/ЕО за предоставяне правото на държавите-членки да допуснат временни дерогации от разпоредбите на Директива 2000/29/ЕО на Съвета по отношение на картофи с произход от определени провинции на Куба, с изключение на картофи, предназначени за посадъчен материал
(нотифицирано под номер C(2008) 6950)
(2008/882/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 15, параграф 1 от нея,
като има предвид, че:
(1)
Съгласно Директива 2000/29/ЕО картофите с произход от Куба не могат да се внасят в Общността с изключение на картофите, предназначени за посадъчен материал. Тази директива обаче позволява дерогации от това правило, при условие че няма опасност от разпространение на вредители.
(2)
Решение 2003/63/ЕО на Комисията (2) предвижда дерогация за внос на картофи, които произхождат от някои провинции на Куба, с изключение на картофите, предназначени за посадъчен материал, при спазване някои определени условия.
(3)
Обединеното кралство поиска удължаване на срока на действие на тази дерогация.
(4)
Положението, налагащо тази дерогация, остава непроменено и поради тази причина дерогацията следва да продължи да се прилага.
(5)
Следователно Решение 2003/63/ЕО следва съответно да се измени.
(6)
Мерките, предвидени в настоящото решение, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Член 3 от Решение 2003/63/ЕО се заменя със следното:
„Член 3
Член 1 се прилага за картофи, с изключение на картофи, предназначени за посадъчен материал, внесени в Общността през следните периоди:
i)
от 1 януари до 31 май 2009 г.;
ii)
от 1 януари до 31 май 2010 г.;
iii)
от 1 януари до 31 май 2011 г.“
Член 2
Адресати на настоящото решение са държавите-членки.
Съставено в Брюксел на 21 ноември 2008 година.

Labels: 17
0
3
6
18
15